टायर फटा फिर टिप्पर से टक्कर, फैमिली के 6 समेत 8 की मौत
क्राइम रिपोर्टर | पंचकूला / रायपुररानी
बरवालाकेमौली गांव से बुधवार सुबह 11 बारातियों को लेकर निकली टवेरा गाड़ी का नारायणगढ़ के पास एक्सीडेंट हो गया। टायर फटने से हुए हादसे में 8 लोगों की मौत हो गई, जबकि 3 लोग पीजीआई में एडमिट कराए गए हैं। टवेरा गाड़ी में दूल्हे के दो मामा अभिमन्यु और राजकुमार समेत उनके चार भतीजे और अन्य तीन बच्चे सवार थे।
मौली गांव के युवक संजय कुमार की बारात उत्तरप्रदेश के मिर्जापुर में जाने के लिए निकली थी। बारात में कुल 150 लोग थे। एक टवेरा गाड़ी में 11 लोगों को बैठाया गया था। नारायणगढ़ के गदौली के पास अचानक ही टवेरा का टायर फट गया। इसके बाद गाड़ी सामने से रहे पत्थरों से भरे टिप्पर से टकरा गई। हादसा इतना भयानक था कि गाड़ी पूरी तरह से डैमेज हो गई। हादसे के बाद आसपास के लोगों ने पुलिस की मदद से घायलों और मृतकों को बड़ी मशक्कत से बाहर निकाला।
बरवाला के मौली गांव से बुधवार सुबह बैंड-बाजे के साथ संजय कुमार की बारात बड़े चाव से निकली थी। 20 से ज्यादा गाड़ियांे के काफिले में 150 के करीब बाराती थे। नारायणगढ़ के बदौली गांव के पास हुए एक्सीडेंट में बारातियों में से कइयों की मौत होने की सूचना के बाद सभी को रोक लिया गया था। बारात में दूल्हे के साथ सिर्फ 8 लोगों को भेजा गया, बाकी सभी को वापस लौटने को कह दिया गया।
घर से निकले थे 150, दुल्हन के घर पहुंचे सिर्फ 8
6 भाइयों का परिवार, हर घर से निकली एक अर्थी
मरनेवालों में छह सदस्य एक परिवार के हैं। इनमें दो चाचा और चार भतीजे हैं। इनमें करनाल के गांव बरास निवासी राजकुमार उर्फ लीला (53), अभिमन्यु उर्फ मन्नू (50) दोनों सगे भाई हैं। सोनू (30), होकम सिंह उर्फ हुकमा (38), कामा सिंह उर्फ कामा (42) और अंग्रेज (35) इनके सगे भतीजे हैं। जबकि धूम सिंह गांव का और टवेरा चालक कुलदीप पंचकूला का रहने वाला था। गांव मौली निवासी जॉनी गांव बागवाला निवासी अभिषेक योगेश चंडीगढ़ पीजीआई में जिंदगी और मौत के बीच जंग लड़ रहे हैं।
{गाड़ी में दूल्हे के दो मामा, चार भतीजे और तीन अन्य बच्चे थे सवार
bho_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva